b'\n_START_ARTICLE_\nVeliko srce\n_START_SECTION_\nVsebina\n_START_PARAGRAPH_\nRoman govori o deklici Lari, ki je bila pri petnajstih letih preseljena k stricu in njegovi dru\xc5\xbeini, za katere sploh ni vedela, da obstajajo. V njej se je vedno porajalo neko hrepenenje po pripadnosti. Novo odkriti sorodniki so jo proti njeni volji poslali na \xc5\xa1olanje v gimnazijo, in morala se je privaditi na \xc5\xbeivljenje v internatu. Tam se je sprva po\xc4\x8dutila zelo osamljeno, njena edina uteha so bila pisma mami, ki je nikoli ni poznala. V novem okolju je potem spoznala svojo simpatijo, Simeona, ter \xc5\xa1e nekaj prijateljic. Za\xc4\x8dela je slikati v naravi, veliko \xc4\x8dasa se je potepala okrog, slikala tiho\xc5\xbeitja in naravo, ter se hkrati predajala romanti\xc4\x8dnemu sanjarjenju, zaradi \xc4\x8desar je ob\xc4\x8dasno tudi izgubila tla pod nogami. V bistvu je Lara takrat, ko je slikala pozabila na vse te\xc5\xbeave, ki so jo pestile, saj se ni preve\xc4\x8d dobro razumela s svojo novo dru\xc5\xbeino. Pri slikanju jo je spodbujal profesor Vidmar. Roman se je zaklju\xc4\x8dil s koncem \xc5\xa1olskega leta, in s pri\xc4\x8detkom Larine nove ljubezenske zveze. Vsekakor gre za knjigo, ki jo z veseljem prebere vsaka najstnica, in pa tudi kak\xc5\xa1no starej\xc5\xa1e dekle ali \xc5\xbeenska, ki jo daje nostalgija po \xc4\x8dasih svojega otro\xc5\xa1tva.\n_START_SECTION_\nOcene in nagrade\n_START_PARAGRAPH_\nKnjigo Silvija so skupaj s knjigo Ko\xc5\xa1arkar naj bo! Primo\xc5\xbea Suhodol\xc4\x8dana razglasili za Mojo najljub\xc5\xa1o knjigo leta 2000. V Letu 2002 so se tako Silvija, kot De\xc5\xbe in \xc5\xbdivljenje kot v filmu uvrstile v sam vrh lestvice branosti pri Centru za mladinsko knji\xc5\xbeevnost in knji\xc5\xbeni\xc4\x8darstvo Mestne knji\xc5\xbenice Ljubljane. \xc5\xbdivljenje kot v filmu je na drugem, De\xc5\xbe na tretjem, Silvija pa na petem mestu.'